ת"פ 48336-02-14 מדינת ישראל נ' עלקם - פסקדין
מיקומך באתר: עמוד ראשי >> חיפוש פסקי-דין >> ת"פ 48336-02-14 מדינת ישראל נ' עלקם
ת"פ 48336-02-14 מדינת ישראל נ' עלקם
48336-02-14
עאמר עלקם
הנאשם הורשע על פי הודאתו במסגרת הסדר טיעון בכתב אישום מתוקן בעבירה של תקיפת קטין הגורמת חבלה של ממש לפי סעיף 368ב(א) לחוק העונשין, התשל"ז -1977 (להלן: "חוק העונשין").
על פי עובדות כתב האישום המתוקן, במועדים הרלוונטיים לכתב האישום היו לנאשם ארבעה ילדים ובהם ב.ע קטינה ילידת 6.2.05 (להלן: "הקטינה"), ו- ע.ע קטין יליד 27.7.03.
ביום 23.8.12 בשעות הערב, בביתו של הנאשם בטמרה, בעקבות כעסו של הנאשם על הקטינה ו- ע.ע, חימם הנאשם סכין על להבת התנור במטבח, ניגש עם הסכין החמה אל הקטינה והניח את הסכין הלוהטת על ידה של הקטינה פעמיים (נראה כי מדובר בטעות סופר של הצדדים כאשר בתחילה תוקנה המילה "לוהטת" למילה "חמה" ובפעם השנייה שהוזכרה בכתב האישום המתוקן המילה "לוהטת" היא לא תוקנה ל"חמה", והרי אין זה סביר והגיוני שהסכין תהפוך ממצב בו היא "חמה" למצב בו היא "לוהטת", על כן נראה כי כוונת הצדדים היתה שגם בפעם השנייה שהוזכרה בכתב האישום המתוקן המילה "לוהטת" כוונתם הייתה ל"חמה").
בעקבות מעשיו של הנאשם נגרמו לקטינה כוויות על הזרוע ועל כף ידה.
אציין, כי מתיקון כתב האישום טיב הכוויה אינו ברור, אולם עולה כי נגרמה לקטינה אדמומיות בלבד והיא לא נזקקה לטיפול רפואי.
בהתאם להסדר הטיעון בין הצדדים הוסכם כי הנאשם יישלח לשירות המבחן על מנת שיתקבל תסקיר בעניינו ולאחר מכן יטענו הצדדים לעונש באופן חופשי.
מתסקיר שירות המבחן עולה כי הנאשם נשוי ואב לארבעה ילדים בגילאים 3-11 שנים, המתגוררים במחנה פליטים שועפאט בצפון מזרח ירושלים. לפני שהתחתן עם אשתו, היא הייתה נשואה לאחיו במשך שנתיים שבמהלכם נולדו להם שני ילדים שהגדול סובל מנכות פיזית קשה מלידה, והוא נזקק לטיפולים רפואיים אינטנסיביים ומתמידים, כולל לעיתים אשפוזים בבית החולים. אחיו נפטר מהתקף לב וכשנה לאחר פטירתו ועל פי רצון משפחתו ובהיותו כבן 20 שנים, הנאשם נישא לאלמנתו של אחיו אשר הייתה בת 22. כיום היא בת 34 ועקרת בית.